છેલ્લા કેટલાક દિવસોથી પ્રિયંકા ચોપરા સોશિયલ મીડિયા પર છવાયેલી છે. પહેલા તેણે સલમાન ખાન સ્ટારર ‘ભારત’ને છોડી જેના લીધે ખૂબ ચર્ચા અને વિવાદ થયા અને પછી નિક જોનસ સાથે સગાઈની તસવીરોથી જાણે સોશિયલ મીડિયા પર પૂર આવી ગયું. પ્રિયંકા હવે એક ગ્લોબલ આઈકૉન બની ચૂકી છે. સગાઈ બાદ તરત જ તેણે ‘ધ સ્કાય ઈઝ પિંક’નું શૂટિંગ શરૂ કરી દીધું છે. હવે સામે આવી રહ્યું છે કે, તે હૃતિક રોશન સાથે ‘ક્રિશ 4’માં જોવા મળશે.